Euroopa Liidu Teataja L 194 , 03/08/1993 Lk 0005 - 0006

Soomekeelne eriväljaanne: Peatükk 7 Köide 5 Lk 0003

Rootsikeelne eriväljaanne: Peatükk 7 Köide 5 Lk 0003



Komisjoni määrus (EMÜ) nr 2158/93, 28. juuli 1993, mis käsitleb 1974. aasta rahvusvahelise konventsiooni inimelude ohutusest merel ja 1973. aasta rahvusvahelise konventsiooni laevade põhjustatud merereostuse vältimise kohta muudatuste kohaldamist nõukogu määruse (EMÜ) nr 613/91 suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 4. märtsi 1991. aasta määrust (EMÜ) nr 613/91 laevade ühendusesisese ümberregistreerimise kohta, [1] eriti selle artikli 1 lõike 2 punkti a, ning arvestades, et: 1974. aasta rahvusvahelise konventsiooni inimelude ohutusest merel (SOLAS 1974) ja 1973. aasta rahvusvahelise konventsiooni laevade põhjustatud merereostuse vältimise kohta (muudetud 1978. aasta protokolliga (MARPOL 1973/78)) sätete kohaldamine laevade ümberregistreerimisel piirdub nende sätetega, mis olid jõus määruse (EMÜ) nr 613/91 vastuvõtmise kuupäeval ehk 4. märtsil 1991; 1974. aasta SOLASe konventsiooni ja selle 1978. aasta protokolli on laevade ohutusnormide parandamiseks muudetud 9. ja 10. novembril 1988, 11. aprillil 1989 ja 23. mail 1990; need muudatused jõustusid rahvusvaheliselt 1. veebruaril 1992; 1973/78. aasta MARPOLi protokolli muudeti laevade põhjustatud merereostuse vältimise normide tõstmiseks 4. juulil 1991 ja need muudatused jõustusid rahvusvaheliselt 4. aprillil 1993; nende meresõiduohutuse ja merereostuse vältimise tõstetud normide ühendusesisese kohaldamise tagamiseks laevade ümberregistreerimisel ühe liikmesriigi laevaregistrist teise tuleks teatada, et neid muudatusi kohaldatakse määruse (EMÜ) nr 613/91 suhtes; käesolevas määruses sätestatud meetmed on kooskõlas laevade ümberregistreerimise komitee 7. mai 1993. aasta arvamusega, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EMÜ) nr 613/91 suhtes kohaldatakse järgmisi 1974. aasta rahvusvahelise konventsiooni inimelude ohutusest merel (SOLAS 1974) muudatusi: 1. 1974. aasta rahvusvahelise konventsiooni inimelude ohutusest merel lepinguosaliste valitsuste konverentsi 9. novembri 1988. aasta resolutsioon nr 1 ülemaailmse merepääste ja -ohutussüsteemi kohta, millega muudetakse 1974. aasta SOLASe konventsiooni I, II-1, III, IV ja V peatükki ja lisa liide; 2. 1974. aasta rahvusvahelise konventsiooni inimelude ohutusest merel lepinguosaliste valitsuste konverentsi 9. novembri 1988. aasta resolutsioon nr 2 ülemaailmse merepääste ja -ohutussüsteemi kohta, millega võeti vastu SOLASe konventsiooni kaubalaeva varustuse ohutuse tunnistust ja kaubalaeva raadioohutuse tunnistust täiendav varustuse nimekiri (vormid E ja R) vastavalt 1974. aasta SOLASe konventsiooni lisas sätestatule; 3. 1974. aasta rahvusvahelist konventsiooni inimelude ohutusest merel käsitleva 1978. aasta protokolli lepinguosaliste poolte konverentsi 10. novembri 1988. aasta resolutsioon ülemaailmse merepääste ja -ohutussüsteemi kohta, millega muudetakse 1974. aasta SOLASe konventsiooni käsitleva 1978. aasta protokolli lisa I peatükki ja selle liidet; 4. rahvusvahelise mereorganisatsiooni mereohutuse komitee 57. istungi resolutsioon MSC 13 (57), vastu võetud 11. aprillil 1989, millega muudetakse 1974. aasta SOLASe konventsiooni lisa II-1, II-2, III, IV, V ja VII peatükki; 5. rahvusvahelise mereorganisatsiooni mereohutuse komitee 58. istungi resolutsioon MSC 19 (58), vastu võetud 23. mail 1990, millega muudetakse 1974. aasta SOLASe konventsiooni lisa II-1 peatükki. Artikkel 2 Rahvusvahelise mereorganisatsiooni merekeskkonna kaitse komitee 31. istungi 4. juuli 1991 resolutsiooni MEPC 47 (31), millega muudetakse 1973. aasta rahvusvahelise konventsiooni laevade põhjustatud merereostuse vältimise kohta I lisa, muudetud 1978. aasta protokolliga, kohaldatakse määruse (EMÜ) nr 613/91 suhtes. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuli 1993 Komisjoni nimel komisjoni liige Abel Matutes [1] EÜT L 68, 15.3.1991, lk 1. --------------------------------------------------